**Dagsorden til bestyrelsesmøde d. 02. maj 2024**

Mødet afholdes kl. 19.00-21.00 hos Grethe i Stubbekøbing

1. **Nyt fra Kassereren**Vi har ca. 87.000 kr. i banken.   
   medlemmer 290
2. **Sauna**
   1. **Stigning af priser for kørsel, rengøring og brænde. Service af Sauna og trailer - Har dette betydning for Saunapriser?**Priserne er steget både for rengøring, flytning mm. derudover betales der for pr. km kørt. Brænde er også steget.   
      Med disse priser vil vi kun lige kunne løbe rundt, og det er uden reparationer.   
      Det skal tages op til generalforsamlingen, at priserne til sauna skal stige.

Der skal tænkes over omkostninger i forhold til indtægter, når vi lader saunaen tage ekstra runder.

* 1. **Fællesregelsæt og to do liste for saunaen. Majbritt laver et opslag til saunaen, det samme opslag skal sættes på FB og hjemmesiden, så det bliver ens alle steder.**

Det er bestyrelsen der sætter rammerne for brug af saunaen. Bestyrelsen tager noterne fra saunamødet og sørger for at få lavet en fælles regelsæt.

* 1. **Regler om gus**For at kunne lave gus i saunaen skal man have kursusbevis.  
     Fra næste sæson vil der være gus minimum én gang pr. uge. Her vil der blive booket en uddannet gusmester.   
     Dvs. At man må ikke bruge olier mm. uden, at man har været på et guskursus.   
     Hvis man ønsker at lave gus som medlem og er uddannet bedes man fremsende kursusbevis til bestyrelsen. Gus skal altid aftales med saunagruppen for de forskellige steder, så det kan blive annonceret, og det er kun dér, at der kan være gus.  
       
     Saunaen skal være et sted for alle medlemmer, både for dem der elsker varmen fra saunaen og dem der elsker gus. Når der bliver lavet gus er det vigtigt, at det er uddannede folk også af sikkerhedsmæssige årsager.
  2. **Gus uddannelse og hvordan?**Vi fortsætter med at købe os til gus fra uddannede gusmestre. Økonomisk vil det bedre kunne betale sig, at vi tilkøber os til gusmestre end uddanner.
  3. **Fastgøre opslag om saunaen og åbningstiderne på Facebookside?**Dette er gjort.
  4. **Ny saunarunde, hvornår starter vi op?**D. 18. september (uge 38) er det fuldmåne, her påtænker vi at starte op, fastlæggelse af planen for saunaen bliver lavet til næste bestyrelsesmøde.
  5. **Oprydning i kasse med trøjer og reklamer**Vi sælger ud af vores merchandise d. 11. maj og til havnens dag 08. juni. Dette er ophørsudsalg.

1. **Afsluttendes arrangement i Stubbekøbing**d. 11. maj 2024 i Stubbekøbing.   
   Solveig tænder saunaen kl. 10.   
   Randi kommer og griller pølser kl. 11-13.   
   Drikkevarer sørger man selv for.   
   Denne dag er det gratis at gå i saunaen.  
   Katrine laver en invitation.

1. **Hvem er kontaktperson i kommunen, hvordan søger vi oplysninger om vandkvalitet, søgning om omklædningsskur.**Vi vil gerne have, at der bliver lavet vandkvalitets undersøgelser i løbet af vinteren.   
   Vi undersøger nærmer om, hvem fra kommunen vi skal have fat i vedr. Dette.
2. **Merchandise?**Vi sælger ud af det 11. maj og 08. juni.
3. **Vedtægtsændringer**Der er flere vedtægter som bestyrelsen har drøftet om skal ændres. Der vil inden generalforsamlingen sendes mail ud vedr. forslag til ændringer heraf.
4. **Kontakt Folketidende artikel om sauna, vandkvalitetsmålinger, vi søger saunapassere, omklædningsfaciliteter i Nykøbing.**I nyhedsbrevet lægges der op til, at der mangler saunapassere.   
   Folketidende kontaktes i forhold til en artikel om vores sæson er ved at være slut. Grethe kontakter Bjarne.   
     
   Kommunen skal kontaktes i forhold til omklædnings faciliteter og vandkvalitetsmålinger.
5. **Havnens dag - 8. juni**Grethe har været til det første møde. Katrine deltager. Saunaen står omme ved sejlklubben. Morten sørger for et isbad. Katrine spørger på Facebook og nyhedsbrevet om, der er andre der vil bakke op om havnens dag.
6. **Generalforsamling**Vi fastlægger dato for generalforsamlingen til næste bestyrelsesmøde.   
   1. **Dato** 24. oktober 2024
   2. **Hvem stiller op**
   3. **Mail vedr. Generalforsamling**
7. **Evt.**

Saunaen kører en sidste runde til Bøtø fra d. 12. maj - 26. maj. Pia annoncerer åbningstider og evt. saunagus to gange ved uddannet gusmester.   
  
Aktiviteter uden sauna er involveret, så de vinterbadere der ikke bruger sauna. Fuldmånebadning, Lucia, solopgangsbadning mm.

Næste bestyrelsesmøde torsdag d. 29. august kl. 19.00-21.00Dette skal handle om generalforsamlingen, vedtægter, saunapriser og næste sæsons saunaplan.